ໃນລະຫວ່າງວັນທີ 5-12 ມິຖຸນາ 2017 ຜ່ານມາ, ສະຫາຍ ພົນຕີ ວົງຄຳ ພົມມະກອນ ກຳມະການ ຄະນະປະຈຳພັກກະຊວງປ້ອງກັນປະເທດ, ຫົວໜ້າກົມໃຫຍ່ພະລາທິການກອງທັບ ໄດ້ນຳ ພາຜູ້ແທນຄະນະຊີ້ນຳ ວຽກງານກໍ່ສ້າງຮາກຖານການເມືອງ-ພັດທະນາ 3 ຈຸດສຸມ ແຂວງໄຊສົມບູນ ກະຊວງປ້ອງກັນປະເທດ ແຫ່ງ ສປປ ລາວ ເຄື່ອນໄຫວຢ້ຽມຢາມ ແລະ ແລກປ່ຽນບົດຮຽນ ວຽກງານກໍ່ສ້າງຮາກຖານການເມືອງ-ພັດທະນາຊົນນະບົດຮອບດ້ານຕິດ ພັນກັບການກໍ່ສ້າງເສດຖະກິດ ປ້ອງກັນຊາດຢູ່ແມ່ທັບນ້ອຍທີ 15 ສສ ຫວຽດນາມ ໂດຍການຕ້ອນຮັບຈາກສະຫາຍ ພົນຈັດຕະວາ ດັງ ແອງຢຸງ ຫົວໜ້າແມ່ທັບນ້ອຍທີ 15 ແຫ່ງ ສສ ຫວຽດນາມ ພ້ອມດ້ວຍຄະນະຢ່າງອົບອຸ່ນ ແລະ ເຕັມໄປດ້ວຍໄມຕີຈິດມິດຕະພາບທີ່ສະໜິດສະໜົມ.
ຈາກນັ້ນຄະນະຜູ້ແທນທັງສອງ ຝ່າຍກໍໄດ້ພົບປະແລກປ່ຽນບົດ ຮຽນເຊິ່ງກັນ ແລະ ກັນເພື່ອເປັນ ການຍົກສູງຄຸນະພາບ ແລະ ການ ຈັດຕັ້ງເຄື່ອນໄຫວວຽກງານກໍ່ສ້າງຮາກຖານການເມືອງ-ພັດທະນາຊົນນະບົດຢູ່ບັນ ດາຈຸດສຸມພັດທະນາຂອງສອງກະ ຊວງປ້ອງກັນປະເທດໄດ້ຮັບການຂະຫຍາຍຕົວໂດຍຕິດພັນ ກັບວຽກງານ 3 ສ້າງເວົ້າລວມ ເວົ້າສະເພາະກໍແມ່ນໃນຂົງເຂດ ວຽກງານກໍ່ສ້າງຮາກຖານການ ເມືອງ, ວຽກງານປ້ອງ ກັນຊາດປ້ອງກັນຄວາມສະຫງົບ ແລະ ການພັດທະນາເສດຖະກິດ-ວັດ ທະນະທຳສັງຄົມຢູ່ບັນດາບ້ານ ແລະ ເມືອງທີ່ຢູ່ຕິດກັບຊາຍແດນ ຂອງສອງປະເທດໃຫ້ໝັ້ນຄົງ ຮອບດ້ານ, ສ້າງບ້ານກຸ່ມບ້ານ ພັດທະນາຕາມຊາຍ ແດນ ຂອງສອງປະເທດ ໃຫ້ເປັນລະບຽບ ຮຽບຮ້ອຍເປັນຊາຍແດນແຫ່ງ ມິດຕະພາບ, ທັງນີ້ກໍເພື່ອເປັນ ການເສີມຂະຫຍາຍສາຍພົວພັນ ມິດຕະພາບຄວາມສາມັກຄີພິ ເສດ ແລະ ການຮ່ວມມືຮອບດ້ານ ລະຫວ່າງສອງ ຊາດ ສອງກອງທັບລາວ-ຫວຽດນາມ ໃຫ້ນັບມື້ກ້າວຂຶ້ນຢ່າງບໍ່ຢຸດຢັ້ງ ໃນເວລາ ຕໍ່ມາຄະນະຜູ້ແທນວຽກງານກໍ່ ສ້າງຮາກຖານການເມືອງກະ ຊວງປ້ອງກັນປະເທດແຫ່ງ ສປປ ລາວ ກໍໄດ້ລົງຢ້ຽມຢາມ ແລະ ເຮັດວຽກ ຢູ່ຕາມບັນດາກົມກອງ ແລະ ບໍລິສັດ 732, ບໍລິສັດ 78, ບໍລິສັດ 74, ບໍລິສັດ 715, ບໍລິ ສັດ 72, ບໍລິສັດ 75, ໂຮງງານ ແປຮູບຢາງພະລາ, ເຂື່ອນໄຟຟ້າ, ໂຮງໝໍແມ່ທັບນ້ອຍທີ 15, ໂຮງຮຽນວິຊາຊີບຊັ້ນກາງ, ໂຮງ ງານ ຜະລິດຝຸ່ນຊີວະພາບ, ໂຮງຮຽນ ອະນຸບານ, ໂຮງຮຽນ 72, ກອງ ຮ້ອຍຜະລິດ, ສວນຢາງພະລາ, ສວນກາເຟ ແລະ ຫໍມູນເຊື້ອຂອງ ແມ່ທັບທີ 15 ຕື່ມອີກ.